চাখার বাংলাদেশের বরিশাল জেলার অন্তর্গত বানারীপাড়া উপজেলার একটি ইউনিয়ন।  ইতিহাস ঐতিহ্যবাহী চাখার গ্রামের নামে এই ইউনিয়নটির নামকরণ করা হয়েছে তবে এই গ্রামটি আগে কিসমত দরিয়াবাদ নামে পরিচিত ছিল। মোগল আমলে বাকলার শায়েস্তাবাদ গ্রাম থেকে শের খাঁ ও চলবন খাঁ চাখার গ্রামে হেজরৎ করেন। শের খাঁ চাখারের ঐতিহ্যবাহী মজুমদার বংশের প্রতিষ্ঠাতা হন ও চলবন খাঁ চাখারের ঐতিহ্যবাহী কাজী বংশের প্রতিষ্ঠাতা হন। শের খাঁর দুই ছেলে মেহেদী মজুমদার ও শরফুদ্দীন মজুমদার ছিলেন বাকলার শাসক আগা বাকের খাঁর শালা এবং তারা বাংলার নবাব আলীবর্দী খাঁর পক্ষে বাকলা সরকারের অধীনস্থ তামাম জমিদারদের খাজনা (চৌথ ও কর​) আদায় করতেন। এই চৌথ ও কর থেকে কিসমত দরিয়াবাদ গ্রামের নাম চাখার হয়েছে। মজুমদারদের সাথে রাজা উদয় নারায়ণের বিরোধ ছিল। তারা খাজনা না দেয়ার নালিশে উদয় নারায়ণকে রাজ্যচ্যুত করেন এবং তাকে বন্দী করে চাখারের এক জায়গায় নিয়ে যান যা এখনও রাজার হাউলী নামে মশহূর। চাখার থেকে তাকে আলীবর্দী খাঁর কাছে পাঠান।  মেহেদী মজুমদারের দুই মেয়ে সন্তান ছিল যাদের মীর কুতুবউদ্দিন এবং মুহম্মদ হনীফের কাছে শাদী হয়। ছেলে সন্তান না থাকায় জমিদারী মীর কুতুবের হাতে আসে। মীর কুতুবের দুই মেয়ে সন্তান ছিল যারা ঠাউবিবি ও দুলালবিবি নামে পরিচিত। নিকটবর্তী গাভা গ্রামের সর্দার খান্দান মীর কুতুবের মেয়েদেরকে জোর করে নিয়ে যায় কিন্তু চাখারের মজুমদার বংশ সফলভাবে তাঁদেরকে বাড়ীতে ফিরে আনেন। মীর কুতুব ঠাউবিবিকে শাদী করেন তার শাগরেদ আতিকুল্লাহ যিনি চাখারের গোতারের বাড়ীর প্রতিষ্ঠাতা। দুলালবিবিকে শাদী করেন সৈয়দ আতাউল্লাহ যিনি চাখারের শরিফ বাড়ীর ও সৈয়দ বংশের প্রতিষ্ঠাতা।  মেহেদী মজুমদারের দুইজন ছোট ভাই ছিলেন যাদের নাম শরফুদ্দীন মজুমদার এবং আলাউদ্দীন মজুমদার। শরিফুদ্দিন মজুমদারের উত্তরসূরী ছিলেন তার ছেলে এনায়েত উল্লাহ মজুমদার, তারপর উনার ছেলে জামাল উল্লাহ মজুমদার, তারপর উনার ছেলে হায়দর বখশ মজুমদার, তারপর উনার ছেলে মাহমূদ আকবর মজুমদার, তারপর উনার ছেলে মফিজ উদ্দীন মজুমদার, তারপর উনার ছেলে মমতাজ উদ্দীন মজুমদার যার তিন ছেলে ছিলেন আশরাফ উদ্দীন মজুমদার, শরফুদ্দিন মজুমদার ও মহিউদ্দীন মজুমদার। শরফুদ্দিন মজুমদারের তিন আওলাদ বাদশাহ মজুমদার, শাহাজাদা মজুমদার ও সেলিম মজুমদার।  অষ্টাদশ শতাব্দীতে চাখারের মীর ও মজুমদার খান্দানদ্বয় চন্দ্রদ্বীপের রাজাকে অপহরণ করে। কিন্তু চন্দ্রদ্বীপের সামরিক ফৌজের অন্যতম সেনাপতি হায়াত মাহমুদ গভীর রাতে রাজাকে আজাদ করে।  ১৯৪০ খ্রিষ্টাব্দে জুলাই মাসে আবুল কাশেম ফজলুল হক চাখার কলেজের ভিত্তি স্থাপন করেন। কলেজ কায়েমালগ্নে লুৎফুল খবীর খূব মেহনৎ করেন। বাকেরগঞ্জ জেলা বোর্ডের চেয়ারম্যান খান বাহাদুর হাশেম আলী খান বোর্ডের তহবিল হতে ৳৪০,০০০ বরাদ্দ করেন কলেজ উন্নয়নের জন্য।   আয়তন  চাখার ইউনিয়নের আয়তন ৩,৯৫৩ একর।   প্রশাসনিক কাঠামো  চাখার ইউনিয়ন বানারীপাড়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।  গ্রামসমূহঃ আশুরাইল বাঘরা বলাহার বালিয়ার কাঠি বড় ভাউতসার ছোট ভাউতসার বড় চাউলাকাঠি ছোট চাউলাকাঠি চাখার চালিতাবাড়ি চিড়াপাড়া দারিকার ঘাটাপাড়া জাঙ্গালিয়া খলিসাকোটা পূর্ব জিরাকাঠি সাকরাল সোনার   জনসংখ্যার উপাত্ত  ২০১১ সালের আদমশুমারি অনুযায়ী চাখার ইউনিয়নের মোট জনসংখ্যা ১৬,০০৯ জন। এর মধ্যে পুরুষ ৭,৫০৫ জন এবং মহিলা ৮,৫০৪ জন। মোট পরিবার ৪,০৪৯টি।   শিক্ষা  ২০১১ সালের আদমশুমারি অনুযায়ী চাখার ইউনিয়নের সাক্ষরতার হার ৬৩.৩%।  উল্লেখযোগ্য ব্যক্তিত্ত্ব আমির আলী, মোগল আমলের বাংলা কবি সৈয়দ আজিজুল হক (১৯১২-১৯৯৯), পূর্ব পাকিস্তানের সাবেক শ্রমমন্ত্রী ও রাজস্বমন্ত্রী রফিকুল ইসলাম বলহারী (১৯২০-১৯৬৮), অধ্যাপক ও রাজনীতিবিদ ইসহাক চাখারী (জন্ম​ ১৯২২), লেখক নূরুদ্দীন আহমদ বলহারী (বিংশ শতক), লেখক ও আলেম কাজী মুহম্মদ ওয়াজেদ (১৮৪৩-১৯০১), বাংলার মুসলমানদের মধ্যে ষষ্ঠ গ্রাজুয়েট আলী মিয়া, বরিশাইল্লাদের মধ্যে প্রথমকালের গ্রাজুয়েট   আরও দেখুন   বানারীপাড়া উপজেলা  বানারীপাড়া থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:বানারীপাড়া উপজেলার ইউনিয়ন